Solpaneler kræver meget lidt vedligeholdelse, da regnen som udgangspunkt vasker snavs, støv og pollen væk. Hver eneste solstråle, der ikke rammer dine solceller pga. snavs, pollen og støv medfører tab af strøm. Derfor anbefales det dog at gøre solcellerne rene et par gange om året for at sikre, at panelerne yder maksimalt. Det anbefales også, du altid fjerner sne, da det blokerer for sollyset. Hvis du har en app til overvågning af anlæggets ydeevne, kan du holde øje med, hvornår det er tid til at gøre panelerne rene. Et godt tidspunkt at rengøre dine solceller, er tidligt om foråret, så er de klar til sommersæsonen og så en ekstra gang i sensommeren, når der ikke er mere pollen i luften. Rengøring af solceller: Gør solcellerne rene i lunken regnvand eller køb forbehandlet eller blødgjort vand, som ikke indeholder kalk. Vandhanevand i Danmark indeholder mange steder meget kalk, hvilket giver aflejringer for solpanelerne, som blokerer for sollyset. Brug aldrig rengøringsmidler, som ikke er lavet specielt til dine solceller. Almindelige rengøringsmidler kan skade solcellerne, og solcelleproducentens garanti bortfalder ofte, hvis du bruger rengøringsmidler. Brug evt. en blød svamp eller en klud på en teleskopstang, hvis det er nødvendigt. HUSK! Gør aldrig dine solceller rene i solskinsvejr. Glassene meget varme og spændingen høj. Du kan få stød eller ødelægge dine glas. Gør dem i stedet rene på en gråvejrsdag eller på den tid af dagen, hvor der falder skygge på dit solcelleanlæg. Du må aldrig gå på dine solceller – heller ikke, selvom det er svært at komme til. Fjern sne fra solceller, når der ligger mere end 1-2 cm. Sneen blokerer for sollyset og sænker anlæggets ydeevne betragteligt. Brug lunken – men aldrig varmt vand, når du rydder sne af panelerne. Da de er lavet af hærdet glas, kan den ekstreme temperaturforskel mellem det varme vand og de kolde paneler knække glasset. Brug ikke en højtryksrenser, glasskraber, ståluld eller skarpe genstande, der kan skade solcellerne.